Knut Andersen (fotballspiller)

Knut Andersen (født 20. juli 1927 i Oslo) er en norsk tidligere fotballspiller (angrepsspiller). Han spilte tre kamper for . 

Han tilbrakte sin barndom med Skeid, debuterte for A-laget i 1946 og ble norgesmester i 1947.
I det sivile arbeidet han som revisor. Andersen debuterte for det norske landslaget mot England i 1949 og spilte mot Juguslavia i både 1951 og 1952.

Andersen ble rekruttert til italienske Padova av tidligere norsk landslagstrener Frank Soo, og debuterte mot Palermo med tap 1-4 (16. desember 1951).  I denne perioden var han fotball-skribent for VG. Etter to sesonger (den første i Serie A og den andre i Serie B, til sammen 43 kamper og seks skåringer) returnerte han til Norge, men hans tidligere profesjonelle status hindret i stor grad videre spill for A-lag og landslag under det norske amatørreglementet. Tilbake i Skeid virket han mye som trener, men etter at han i januar 1957 igjen fikk spilletillatelse, var han med på å vinne norgesmesterskapet i 1958, før han avsluttet karrieren i Frigg (1959–64).  Andersen hadde senere administrative verv i Norges fotballforbund, blant annet i kontrollkomiteen.

Klubber 
  Skeid (–1950, 1952–58, 53 kamper, 4 mål)
  Padova (1950–1953, 43 kamper, 6 mål)
  Frigg (1959–1964, 13 kamper i toppserien 1963-64)

Referanser

Eksterne lenker 
 

Norske fotballspillere
Norske landslagsspillere i fotball for herrer
Fotballspillere for Skeid Fotball
Fotballspillere for Frigg Oslo FK
Norske fotballspillere i Italia
Fotballspillere for Calcio Padova
Personer fra Oslo
Norgesmestere i fotball
Fødsler i 1927